ข้อบัญญัติองค์การบริหารส่วนตำบลช่องสะแกข้อบัญญัติองค์การบริหารส่วนตำบลช่องสะแกเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลช่องสะแกอำเภอเมืองเพชรบุรี จังหวัดเพชรบุรีพ.ศ. ๒๕๕๘[๑] อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลช่องสะแกโดยความเห็นชอบของสภาองค์การบริหารส่วนตำบลช่องสะแก และนายอำเภอเมืองเพชรบุรี จึงออกข้อบัญญัติไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลช่องสะแกเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลช่องสะแก อำเภอเมืองเพชรบุรี จังหวัดเพชรบุรีพ.ศ. ๒๕๕๘ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลช่องสะแกตั้งแต่วันที่ได้ประกาศโดยเปิดเผยณ องค์การบริหารส่วนตำบลช่องสะแกและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ๓ ในข้อบัญญัตินี้บริเวณที่ ๑ หมายความว่าพื้นที่ในเขตองค์การบริหารส่วนตำบลช่องสะแก บริเวณดังต่อไปนี้ด้านทิศเหนือจดแนวเขตการปกครองระหว่างองค์การบริหารตำบลช่องสะแกอำเภอเมืองเพชรบุรีกับองค์การบริหารส่วนตำบลหนองโสน อำเภอเมืองเพชรบุรีจังหวัดเพชรบุรี ไปทางทิศตะวันออกด้านทิศตะวันออกจดเส้นขนานระยะ ๑๐๐ เมตร กับกึ่งกลางคลองส่งน้ำชลประทาน ๑ ซ้าย - สายใหญ่ ๓ฟากทิศตะวันตก ไปทางทิศตะวันออกเฉียงใต้ และทิศตะวันตกเฉียงใต้ ตามลำดับด้านทิศใต้จดแนวเขตการปกครองระหว่างองค์การบริหารส่วนตำบลช่องสะแก อำเภอเมืองเพชรบุรี จังหวัดเพชรบุรีกับองค์การบริหารส่วนตำบลนาวุ้ง อำเภอเมืองเพชรบุรี จังหวัดเพชรบุรีไปทางทิศตะวันตกด้านทิศตะวันตกจดแนวเขตทางรถไฟทั้งนี้ยกเว้นบริเวณกรมพัฒนาสังคมและสวัสดิการ บ้านกุ่มสะแก, โรงเรียนวัดนาค(แบ่งอุทิศวิทยา) และบริเวณวัดนาคบริเวณที่ ๒ หมายความว่าพื้นที่ในเขตองค์การบริหารส่วนตำบลช่องสะแก บริเวณดังต่อไปนี้ด้านทิศเหนือ จดระยะ ๑๐๐ เมตร กับกึ่งกลางคลองส่งน้ำชลประทาน๑ ซ้าย สายใหญ่ ๓ ฟากทิศตะวันตกที่บรรจบกับแนวเขตการปกครองระหว่างองค์การบริหารส่วนตำบลช่องสะแก อำเภอเมืองเพชรบุรีจังหวัดเพชรบุรี กับองค์การบริหารส่วนตำบลหนองโสน อำเภอเมืองเพชรบุรี จังหวัดเพชรบุรีไปทางทิศตะวันออกด้านทิศตะวันออกจดเส้นขนานระยะ ๕๐๐ เมตร กับกึ่งกลางคลองส่งน้ำชลประทาน ๑ ซ้าย - สายใหญ่ ๓ฟากทิศตะวันออก ไปทางทิศตะวันออกเฉียงใต้ และทิศตะวันตกเฉียงใต้ตามลำดับด้านทิศใต้จดแนวเขตการปกครองระหว่างองค์การบริหารส่วนตำบลช่องสะแก อำเภอเมืองเพชรบุรี จังหวัดเพชรบุรีกับองค์การบริหารส่วนตำบลนาวุ้ง อำเภอเมืองเพชรบุรี จังหวัดเพชรบุรีไปทางทิศตะวันตกด้านทิศตะวันตกจดเส้นขนานระยะ ๑๐๐ เมตร กับกึ่งกลางคลองส่งน้ำชลประทาน ๑ ซ้าย - สายใหญ่ ๓ฟากทิศตะวันตก ไปทางทิศตะวันออกเฉียงเหนือ และทิศตะวันตกเฉียงเหนือตามลำดับข้อ๔ ให้กำหนดพื้นที่ในเขตองค์การบริหารส่วนตำบลช่องสะแกอำเภอเมืองเพชรบุรี จังหวัดเพชรบุรี ภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทดังต่อไปนี้ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๔)อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สถานบริการตามกฎหมายว่าด้วยสถานบริการ(๖)อาคารพาณิชยกรรมประเภทอาคารขนาดใหญ่(๗)โรงฆ่าสัตว์(๘)ไซโลเก็บผลผลิตทางการเกษตร(๙)สวนสนุก(๑๐)โรงกำจัดขยะมูลฝอย(๑๑)โรงซื้อขายเศษวัสดุภายในบริเวณที่๒ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ สถานที่เก็บก๊าซ และห้องบรรจุก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)โรงแรมตามกฎหมายว่าด้วยโรงแรม(๕)สถานบริการตามกฎหมายว่าด้วยสถานบริการ(๖)อาคารพาณิชยกรรมประเภทอาคารขนาดใหญ่(๗)อาคารพาณิชยกรรมประเภทห้องแถว บ้านแถวหรือตึกแถว(๘)อาคารชุดตามกฎหมายว่าด้วยอาคารชุด(๙)หอพักตามกฎหมายว่าด้วยหอพักข้อห้ามการใช้ประโยชน์อาคารตาม(๖) (๗) (๘) และ (๙) มิให้ใช้บังคับแก่การดำเนินการของการเคหะแห่งชาติข้อ๕ ภายในบริเวณพื้นที่ที่กำหนดตามข้อ๔ ห้ามมิให้บุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๖ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามมิให้บุคคลใดดัดแปลง หรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้ขัดหรือแย้งต่อข้อบัญญัตินี้ไม่ได้ข้อ๘ ให้นายกองค์การบริหารส่วนตำบลช่องสะแกเป็นผู้รักษาการให้เป็นไปตามข้อบัญญัตินี้ประกาศ ณ วันที่ ๒๔เมษายน พ.ศ. ๒๕๕๘ชุบ คล้ายคลึงนายกองค์การบริหารส่วนตำบลช่องสะแก[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลช่องสะแกเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลช่องสะแกอำเภอเมืองเพชรบุรี จังหวัดเพชรบุรี พ.ศ. ๒๕๕๘๒. บัญชีท้ายข้อบัญญัติองค์การบริหารส่วนตำบลช่องสะแกเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลช่องสะแกอำเภอเมืองเพชรบุรี จังหวัดเพชรบุรี พ.ศ. ๒๕๕๘(ดูข้อมูลจากภาพกฎหมาย)ภวรรณตรี/จัดทำ๑๖ พฤษภาคม๒๕๖๐พรวิภา/ตรวจ๙ มิถุนายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๗ ง/หน้า ๒๙/๘ พฤษภาคม ๒๕๖๐